Document ID: 32002R0797

32002R0797
L 128/29
SLUŽBENI LIST EUROPSKE UNIJE
UREDBA KOMISIJE (EZ) br. 797/2002
od 14. svibnja 2002.
o izmjeni priloga III. i VIII. Uredbi Vijeća (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1), kako je zadnje izmijenjena Uredbom Komisije (EZ) br. 27/2002 (2), a posebno njezin članak 19.,
budući da:
(1)
Vijeće je Uredbom (EZ) br. 2474/2000 (3) usvojilo popis tekstilnih proizvoda i odjevnih predmeta koje 1. siječnja 2002. treba uvrstiti u GATT iz 1994.
(2)
Narodna Republika Kina postala je punopravna članica Svjetske trgovinske organizacije 11. prosinca 2001. Tajvan je postao punopravni član 1. siječnja 2002.
(3)
Potvrda o podrijetlu i izvozna dozvola koje koristi Tajvan neznatno se razlikuju od standardnog obrasca iz Uredbe (EEZ) br. 3030/93. Tajvanska nadležna tijela dostavila su predloške.
(4)
Odredbe o fleksibilnosti za obje zemlje utvrđene Uredbom (EEZ) br. 3030/93 treba prilagoditi kako bi ih se uskladilo s međunarodnim obvezama Zajednice.
(5)
Uredbu (EEZ) br. 3030/93 stoga bi trebalo izmijeniti na odgovarajući način.
(6)
Kako bi se osiguralo da Zajednica poštuje svoje međunarodne obveze, mjere predviđene ovom Uredbom trebalo bi primjenjivati s učinkom od 1. siječnja 2002.
(7)
Mjere predviđene ovom Uredbom u skladu su s mišljenjem Odbora za tekstil,
DONIJELA JE OVU UREDBU:
Članak 1.
Uredba (EEZ) br. 3030/93 mijenja se kako slijedi:
1.
Prilog III. mijenja se u skladu s dijelom A Priloga ovoj Uredbi.
2.
Prilog VIII. zamjenjuje se tekstom iz dijela B Priloga ovoj Uredbi.
Članak 2.
Ova Uredba stupa na snagu na dan objave u Službenom listu Europskih zajednica.
Primjenjuje se s učinkom od 1. siječnja 2002.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. svibnja 2002.

Labels: 1
3
5